Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkezturiko galdera, Nafarroako arkeologia-ondarea babesteko eta zaintzeko hartuko diren neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

EH Bildu-Nafarroa talde parlamentarioko foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Kultura eta Kiroleko kontseilari Rebeca Esnaola andreak Osoko Bilkuran idatziz erantzun dezan:

Irailaren 15ean, jakin nuen Eguzki talde ekologistak salaketa publiko bat egin duela Errengako monumentu megalitikoan –Lesakako udal-mugartean baitago– osatzen duten Cromlech-etako batean ehiza-postu bat paratu delako.

Tamalez, ez da gisa horretakoak gertatzen diren lehen aldia. Gogorarazi beharra dago Leitzako Iruso 1 trikuharrian paratutako usategien kasua.

Gure ondare arkeologikoaren aurkako eraso horiek ikusita, Kultura Departamentuak zer neurri hartuko du ondarea babesteko eta zaintzeko?

Iruñean, 2019ko irailaren 17an

Foru parlamentaria: Miren Aranoa Astigarraga